68. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΕΩΣ ΠΟΛΙΤΙΣΜΟΥ ΚΑΙ ΕΠΙΣΤΗΜΩΝ Αριθ.Β/72481 της 29/30 Δεκ.1983 (ΦΕΚ Β΄770) Ανασύνθεση διοικητικών συμβουλίων Ν.Π.Δ.Δ. που εποπτεύονται από το ΥΠΠΕ. Έχοντας υπόψη: 1.Τις διατάξεις της παρ.2 του άρθρ.4 του Νόμ.1232/1982 “επαναφορά σε ισχύ, τροποποίηση και συμπλήρωση των διατάξεων του Ν.Δ.4352/1964 και άλλες διατάξεις”. 2.Τις διατάξεις των άρθρ.Ι παρ.6 και ΙΙ του Νομ.1256/1982 “για την πολυθεσία, την πολυαπασχόληση…….και άλλες διατάξεις”. 3.Τις διατάξεις των άρθρ.5 παρ.1 του Νόμ.1288/1982 “ρύθμιση θεμάτων αρμοδιότητας Υπουργείου Προεδρίας της Κυβερνήσεως και της ΥΕΝΕΔ, καθώς και άλλες διατάξεις” και 26 παρ.1 του Νόμ.1320/1983 “πρόσληψη στο δημόσιο τομέα και άλλες διατάξεις”. 4.Τη διάταξη του άρθρ.14 παρ.2 του Νόμ.1351/1983 “εισαγωγή σπουδαστών στην Τριτοβάθμια Εκπαίδευση και άλλες διατάξεις”. 5.Τις διατάξεις του άρθρ.3 του Ν.Δ.48/1974 “περί διαλύσεως του ΟΚΘΕ και επανασυστάσεως των συγχωνευθέντων εις αυτόν Ν.Π.Δ.Δ.”. 6.Την αριθ.42238/24.6.1982 κανονιστική απόφαση, με την οποία έγινε ανασύνθεση των Δ.Σ. Ν.Π.Δ.Δ. που εποπτεύονται από το ΥΠΠΕ (Φ.Ε.Κ. αριθ.(431/Β/24.6.1982) καθώς και την αριθ.65190/21.10.1982 όμοια, με την οποία είχε τροποποιηθεί η ανωτέρω απόφαση. 7.Την ανάγκη της αποδοτικότερης λειτουργίας των διοικητικών συμβουλίων ν.π.δ.δ. που εποπτεύονται από το ΥΠΠΕ, αποφασίζουμε: ΚΕΦΑΛΑΙΟ Α΄ Ανασύνθεση Διοικητικών Συμβουλίων Ν.Π.Δ.Δ. Βιβλιοθήκες Α.Ν.1362/1949 Αρθρ.1.-Η σύνθεση των Εφορειών των Βιβλιοθηκών του Α.Ν.1362/1949 (Ν.Π.Δ.Δ.), η οποία είχε καθοριστεί με την αριθ.79262/8.6.1967 Κ.Υ.Α. κατά εξουσιοδότηση των Α.Ν.4/1967 και 19/1967 καθορίζεται ως εξής: Α.Για τις Κεντρικές Βιβλιοθήκες Α.Ν.1362/1949. α)Ένας εκπρόσωπος της Τοπικής Ένωσης Δήμων και Κοινοτήτων. β)Ένας καθηγητής φιλόλογος, λυκειάρχης ή γυμνασιάρχης. γ)Τρία πρόσωπα που έχουν διακριθεί για την τοπική και εκπολιτιστική τους δράση. Β.Για τις λοιπές Βιβλιοθήκες του Α.Ν.1362/1949. α)Ένας εκπρόσωπος της Τοπικής Ένωσης Δήμων και Κοινοτήτων. β)Δύο πρόσωπα, που έχουν διακριθεί για την τοπική και εκπολιτιστική τους δράση. Τα μέλη των Εφορειών διορίζονται με τους αναπληρωτές τους, με απόφαση του οικείου Νομάρχη, για 3 χρόνια, στην οποία ορίζονται ο πρόεδρος και ο αντιπρόεδρος αυτών. Χρέη εισηγητή εκτελεί ο προϊστάμενος της οικείας Βιβλιοθήκης και γραμματέα υπάλληλος αυτής. ΚΕΦΑΛΑΙΟ Β΄ Τροποποίηση Απόφασης Ανασυνθέσης  Διοικητικών Συμβουλίων Ν.Π.Δ.Δ. Τροποποιούμε την αριθ.42238/24.6.1982 (ανωτ.αριθ.57) κανονιστική μας απόφαση με την οποία είχε γίνει ανασύνθεση των Διοικητικών Συμβουλίων Ν.Π.Δ.Δ. που, εποπτεύονται από το ΥΠΠΕ και καθορίζουμε την σύνθεση αυτών, ως εξής: Ταμείο Αρχαιολογικών Πόρων και  Απαλλοτριώσεων. Άρθρ.2.-(Αντικαθίσταται η σύνθεση του Δ.Σ. του Ταμείου Αρχαιολ. χώρων και Απαλλοτριώσεων της άνω Απόφ.). Στέγη Καλών Τεχνών και Γραμμάτων Άρθρ.3.-(Τροποποιείται σύνθεση, της Εφορείας Στέγης Καλών Τεχνών και Γραμμάτων της άνω Αποφάσεως). Ωδείο Θεσσαλονίκης Άρθρ.4.-(Τροποποιείται η σύνθεση του Δ.Σ. του Ωδείου Θεσσαλονίκης της άνω Αποφάσεως. Κρατική Σχολή Ορχηστικής Τέχνης Άρθρ.5.-(Τροποποιείται η σύνθεση του Δ.Σ. της Κρατικής Σχολής Ορχηστικής τέχνης της άνω Αποφάσεως). Μεταβατική διάταξη Άρθρ.6.-Τα ανωτέρω Συμβούλια μέχρι τη νέα συγκρότηση τους θα εξακολουθήσουν να λειτουργούν με την προηγούμενη σύνθεση αυτών. (Αντί για τη σελ.1201(α) Σελ.1201(β) Τεύχος 1151-Σελ.17 Υπουργείο Πολιτισμού 31.Π.α.68 